S E R M 0. 141 



defunctae uxoris reliquias per mediam ipse Franciam domum ducit , scilicet 

 earn , in qua propc Groningam juxta liberos in aetatis flore exstinctos ossa 

 quiescant. Qui huic funeri interfuimus aderamus autem multi ejus 

 amici , ubi fortem ac constantem amici moerentis animum admirabamur , 

 in exemplum intueri nobis videbamur , quod non sine numine nos com- 

 monefaceret, quomodo vitae infelicis aerumnas ferre deceat hominem vere 

 Chris tianum. Utinam Deus amicorum vota jam rata esse jubeat, 

 salvumque salvo filio nobis et Academiae restituat virum animo haud minus 

 quam ingenio atque eruditione praeclarum ! 



Nova anni vacatione, quam sibi petere coactus est , dum utitur ROVERSICS , 

 brevem , ut speramus, jacturam juventuti nostrae, quod Academiae causa 

 laetamur, compensabit GUILIELMI HECKERI nostri doctrina et humanitas. 

 Hanc nimirum , vir eruditissime ! anno superiore egregie probavisti. Eadem 

 via ac ratione pergas , nee dubium , quin studiis literarum hie promovendis 

 et tuae ipse existimationi pariter sis serviturus. 



Qui in hac Academia artibus doctrinisque operam navant, pleriquc 

 diligentia, morum honestate atque in cives inclytae hujus universitatis 

 observantia sese commendare pergunt. Quo vero sint in patriam atque 

 Academiam studio nuperrime in communi omnium plausu atque compro- 

 batione apparuit : quare et nobis religioni fuit literis ad commilitones datis 

 publice testificari, quantam apud Academiae Senatum iniissent gratiam. 

 Laudes non repeto , ne ambitiosior captare videar, quern sponte sua aetas 

 ad benevolentiam composita benevolis et amantibus tribuit, favorem. Unum 

 addo , quod publica oratione jam significavi , in pompa magnitice et alacriter 

 celebrata, nobis omnibusque patriae amantibus nihil facile gratius, nihil 

 ad laudem cumulatius accidere potuisse vestra, juvenes ornatissimi! in 

 constituendo ordinandoque spectaculo, optione. MAURITIUM enim atque 

 GUILIELMUM LUDOVICUM nobis in memoriam revocavistis , Groningam pa- 

 triae ac libertati restituentes ; cujus beneficii magnitudinem ipsa in posterum 

 duplici foenore patriae universae esset compensatura, condito nimirum apud 

 se sapientiae seminario , fractisque in celebri urbis obsidione hostium vi et 

 impetu. Macti estote virtute ! non desperamus de patriae nostrae salute, 

 dum vestri similis juventus Neerlandica in patrum intueatur vitae virtutum- 

 que exemplar, eorumque vel in hilaritate juvenili ac popularibus festis 



